स्त्रीशिक्षणम्
विद्याः समस्ताः तव देवि भेदाः । स्त्रियः समस्ताः सकला जगत्सु ॥ दुर्गासप्तशत्यां विद्यमानः अयं श्लोकः । अनेन स्त्रीणां विद्यायाश्च महिमा ज्ञायते । प्राचीनकाले शिक्षणं कथमासीत् इति चिन्तयन्तः वयं तदानीन्तनमहिलानां मातृणां शिक्षाया विषये चिन्तयामः । “ यत्र नार्यस्तु पूज्यन्ते रमन्ते तत्र देवताः” इति मनुस्मृतिः । यत्र स्त्रियः भवन्ति तत्र देवताः वसन्ति इत्यर्थः । भारतीयमहिलाः प्राचीनकालतः अपि ज्ञाने, शौर्ये च अग्रेसराः एव आसन् । महिलानमपि उत्तमं शिक्षणं प्रदीयमानमासीत् । माता एव शिशूनां प्रथमः गुरुः इत्युच्यते । यमस्मृतौ एवमुक्तमस्ति – पुरा कल्पेतु नारीणां मौञ्जीबन्धनमीष्यते अध्यापनं च वेदानां सावित्रीवचनं तथा पितापितृव्यो भ्राता वा नैनामध्यापयेत् परः ।